input: RÅDETS FORORDNING (EU) Nr. 380/2014
  af 14. april 2014
  om ændring af forordning (EU) nr. 1284/2009 om visse særlige restriktive foranstaltninger over for Republikken Guinea
  RÅDET FOR DEN EUROPÆISKE UNION HAR -
  under henvisning til traktaten om Den Europæiske Unions funktionsmåde, særlig artikel 215, stk. 1,
  under henvisning til Rådets beslutning 2010/638/FUSP af 25. oktober 2010 om restriktive foranstaltninger over for Republikken Guinea (1),
  under henvisning til det fælles forslag fra Unionens højtstående repræsentant for udenrigsanliggender og sikkerhedspolitik og Kommissionen, og
  ud fra følgende betragtninger:
  (1)
  Ved Rådets forordning (EU) nr. 1284/2009 (2) blev der indført visse restriktive foranstaltninger over for Republikken Guinea i henhold til Rådets fælles holdning 2009/788/FUSP (3) (erstattet af afgørelse 2010/638/FUSP). Disse foranstaltninger omfatter et forbud mod at yde teknisk eller finansiel bistand og andre ydelser i forbindelse med militært udstyr samt en embargo på salg, levering, overførsel eller eksport af udstyr, der kan anvendes til intern undertrykkelse.
  (2)
  Den 14. april 2014 vedtog Rådet afgørelse 2014/213/FUSP (4) om ændring af afgørelse 2010/638/FUSP om ophævelse af våbenembargoen og embargoen vedrørende udstyr, der kan anvendes til intern undertrykkelse.
  (3)
  Da visse aspekter af ophævelsen af disse foranstaltninger falder ind under anvendelsesområdet for traktaten om Den Europæiske Unions funktionsmåde, er lovgivning på EU-plan nødvendig for deres gennemførelse, navnlig for at sikre, at de økonomiske aktører i alle medlemsstater anvender dem ensartet.
  (4)
  Forordning (EU) nr. 1284/2009 bør derfor ændres i overensstemmelse hermed -
  VEDTAGET DENNE FORORDNING:
  Artikel 1
  I forordning (EU) nr. 1284/2009 foretages følgende ændringer:
  1)
  I artikel 1 udgår litra a), b) og c).
  2)
  Artikel 2, 3, 4 og 5 udgår.
  3)
  Artikel 7 affattes således:
  »Artikel 7
  Forbuddene i artikel 6, stk. 2, medfører ikke nogen form for ansvar for de fysiske og juridiske personer, enheder eller organer, som har stillet pengemidler eller økonomiske ressourcer til rådighed, hvis disse ikke vidste og ikke havde nogen rimelig grund til at formode, at deres handlinger ville være i strid med det pågældende forbud.«
  4)
  Bilag I udgår.
  5)
  Bilag III affattes som anført i bilaget til nærværende forordning.
  Artikel 2
  Denne forordning træder i kraft dagen efter offentliggørelsen i Den Europæiske Unions Tidende.
  Denne forordning er bindende i alle enkeltheder og gælder umiddelbart i hver medlemsstat.
  Udfærdiget i Luxembourg, den 14. april 2014.